ལུགས་ཟུང་གི་བྱ་བ་མི་ནག་པས་བཀོད་རྒྱ་བྱས་པ་དོན་ཆུང་ཞིང་།སྤྱིར་ན་ངེས་དོན་གྱི་བསྟན་པ་ལ་བྱ་བ་བྱེད
པ་དཀོན།དགོན་པ་ཙམ་ལ་རིན་ཐང་ཆེ་བའི་དཔེ་ལྟར།རང་རེ་ཆོས་ཚུལ་འདི་ལ་མོས་པའང་ཡིན་པས་ངེད་ཀྱིས་ཆོས་གཞི་འདེབས་པའི།།
ཁུར་ལེན་ཁྱེད་ཀྱིས་གནང་དགོས་ཞེས་དེ་ལུགས་ཞུས་པ་ལྟར་ཤིང་མོ་ཡོས་ཀྱི་ལོར་དཔལ་རྟག་བརྟན་དམ་ཆོས་གླིང་ངེས་དོན་དགའ་བའི
ཚལ་བཏབ།དུས་རིང་པོ་མ་ལོན་པར་འཚོགས་པ་སྟོང་ཕྲག་ཕྱེད་གསུམ་ཙམ་འདུས།དེ་ནས་རིམ་པར་འཕེལ་ཏེ།འདུས་སྡེ

དེ་རྣམས་ཀྱིས།ཧོར་ཟླ་དང་པོ་ལ་སྨོན་ལམ་གྱི་རིགས་ཐམས་ཅད་དང་།གཉིས་པ་ལ་ཚེ་དཔག་མེད་ལྷ་དགུའི་ཆོ་ག།གསུམ་པ་ལ་བླ་སྒྲུབ་ཆེན་མོ་སྐལ་བཟང་འཇུག་ངོགས།།བཞི་པ་ལ་དུས་འཁོར་རྡུལ་
ཚོན་གྱི་སྒྲུབ་མཆོད།ལྔ་པ་ལ་ཆོ་ག་ཡངས་ཆེན་མོ་ཞེས་བླ་མེད་ཀྱི་དཀྱིལ་འཁོར་ཉི་ཤུ་རྩ་ལྔ་རྡུལ་ཚོན་གྱི་སྟེང་ནས་འདུས་སྡེ་སྟོང་གསུམ་ཙམ་གྱིས་སོ་སོར་བསྒྲུབ་ཅིང་མཆོད་པ།དྲུག་པ་ལ་བདེ་མཆོག་ནས
པོ་པོ་པ་རྡུལ་ཚོན་གྱི་སྒྲུབ་མཆོད།བདུན་པ་ལ་བསྔོ་ཞུ་ཞེས་པ།བརྒྱད་པ་ལ་ཡང་དུས་འཁོར་སྒྲུབ་མཆོད།དགུ་པ་ལ་དྲཀླད་གཏོར་བཟློག་དང་བཅས་པ།བཅུ་པ་ལ་འཇིགས་བྱེད་དྲུག་ཅུ་པ་ལྡེའུ།།
ཐུང་བཅས་པ།བཅུ་གཅིག་པ་ལ་གུར་མགོན་རྣམ་སྲས་ཞལ་དང་བཅས་པའི་བསྐང་གསོལ་ཆེན་མོ།བཅུ་གཉིས་པ་ལ་བདེ་མཆོག་ནག་པོ་པ་སྒྲུབ་མཆོད་དང་།ཟླ་བ་བྱུང་ངོ་ཅོག་ཐམས།།
ཅད་ཀྱི་ཚེས་དྲུག་ལ་དུས་འཁོར།ཚེས་བརྒྱད་ལ་རྣམ་རྒྱལ།ཚེས་དགུ་ལ་རྣམ་འཇོམས།ཚེས་བཅུ་ལ་རྣལ་འབྱོར་མ།བཅོ་ལྔ་ལ་དུས་འཁོར་བསྡུས་རྒྱུད་དང་ཐེག་མཆོག་དབུ་མ་ཆེན་མོ།ཉ
སྟོང་རྣམས་སུ་སོ་ཐར་གསོ་སྦྱོང་འཆགས་མེད་བཅས་དང་།གོང་གི་སྒྲུབ་མཆོད་དེ་རྣམས་ཚེས་གཅིག་ནས་བཅོ་ལྔའི་བར་དུ་འཚོགས་པ་རྣམས་ཀྱིས་ཕྱག་ལེན་མཐའ་རྒྱས་ཀྱི་སྒོ་ནས་སྒྲུབ་པའོ།།དེ་ལྟར
ཆོས་སྡེ་ཆེན་པོ་དེ་ལ་མཆོད་ཐོས་རྒྱུན་ཕོག་སོགས་ལ་ཆོས་ཀྱི་རྒྱལ་པོ་སྡེ་སྲིད་ཉིད་ནས་ལྷ་འབངས་ཆོས་གཞིས་བསམ་གྱིས་མི་ཁྱབ་པ་གནང་།ཕྱི་རྩིག་པ་ནང་ལྷ་རྟེན་ལོ་བཅུ་གསུམ་གྱི་ཁོངས་སུ་ཡོངས་རྫོགས

གྲུབ།སྡེ་སྲིད་དགུང་གྲངས་བཅོ་བརྒྱད་ཙམ་ནས་བཞི་བཅུའི་བར་བོད་ཁམས་ཀྱི་རྒྱལ་པོ་གཅིག་པུར་གྱུར་ཏེ་བོད་ཁྲི་སྐོར་བཅུ་
གསུམ་ལ་རིམ་གྱིས་མངའ་དབང་བསྒྱུར་ཞིང་དེའི་སྲས་ཀུན་དགའ་རབ་བརྟན་དབང་གི་རྒྱལ་པོས་ཀྱང་ཆོས་སྡེ་འདི་ཉིད་ལ་སྔར་ལས་ལྷག་པས་གུས་
ཞབས་ཆེན་པོ་མཛད་དོ།།དེ་ལྟར་རྗེ་བཙུན་ཀུན་དགའ་སྙིང་པོས་སྐུ་ཚེའི་ཐ་མར་མཁའ་འགྲོ་མ་འཕྲིན་ལས་དབང་མོ་ལ་ཞལ་ཆེམས་ལུང་
བསྟན་གནང་བ།གཙང་སྡེ་སྲིད་ཡང་འགྱངས་ཙམ་ནས་རྩེ་ལ་བཞུགས་རྒྱུ་མི་འོང་།བོད་ཁམས་སོག་པོས་ཁྱབ་འགྲོ།དགོན་གནས
འདི་ལ་དར་རྒུད་ཅུང་ཟད་འོང་འདུག།རང་བཞིན་གྱིས་ངེས་དོན་བསྟན་པ་འདི་ཡང་དར་བར་འགྱུར་རོ།།ཞེས་གསུངས།དེ་ལྟར་ཨོཾ་
རྒྱན་པདྨས་ལུང་བསྟན་པ་ལྟར་ཡང་གཙང་བ་རྒྱལ་པོ་ཞེས་ཤིང་གླང་ནས་ལྕགས་སྦྲུལ་གྱི་བར་ལོ་གྲངས་བདུན་ཅུ་དོན་བདུན་ལ་གཙང་དཔོན་རབས
བཞིས་གཙང་སྟོང་རྒྱལ་པོའི་ལུང་ཞེས་གྲགས་པ་བྱུང་ནས་བོད་ཁམས་ལ་དབང་བསྒྱུར་རོ།།ཕྱིས་སུ་ཡང་ཡར་འབྲོག་ཁྲི་དཔོན་བསྟན་འཛིན་མི་

འགྱུར་དབང་རྒྱལ་ནས་ཏིང་མཁས་བདག་མོ་སོགས་དང་།རྩེ་ཤར་ནུབ་རྣམས་ཀྱིས་ཀྱང་དགོན་དེ་ལ་སྲི་ཞུ་ལེགས་པར་མཛད་དོ།།།དེ་ནས་ཁམས་འཛམཐང་འདིར་སྔོན་ཆོས་རྗེ་རྒྱལ་བ་སེང་གེའི་སྐུ་རིང་ལ་
འདུས་སྡེ་ཁྲི་ཕྲག་བརྒལ་བ་འཚོགས་ཤིང་།གཞན་ཡང་དགོན་ལག་བརྒྱ་དང་བཅུ་གསུམ།མཆོད་རྟེན་བརྒྱ་དང་བཅུ་གསུམ་སོགས་བསྟན་པའི་ཆོས་གཞི་ཆེ་བར་ཡོད་པ་རྣམས་ལ་བསྟན་པའི་སྦྱིན
བདག།གོང་མ་ཆེན་པོ་དང་།སོག་ཡོངས་ཤུའི་བུ་དང་།ཧོར་དང་།འཇང་དང་།བཙན་ལྷ་རབ་བརྟན་གྱི་རྒྱལ་པོ་སོགས་མོས་ཀྱི་རྒྱལ་པོ་ཆེས་ཆེ་བ་རྣམས་ཀྱིས་བཀུར་ཞིང་མཆོད་པའི་གནས་སུ་བྱས།
ཏེ་ཞབས་ཏོག་བླ་ན་མེད་པ་མཛད།།ཨེདེ་རྗེས་སུ་མཁས་ཁྲུབ་བློ་གྲོས་རྣམ་རྒྱལ་འཛམ་ཐང་དུ་ཕེབས་སྐབས་ཚ་ཀོའི་རྒྱལ་པོ་སངས་རྒྱས་འབུམ་གྱིས་ཚ་ཡུལ་དུ་གདན་དྲངས་ཆོས་བཀའ་མང་དུ
ཞུས།བུ་སློབ་ཀྱི་གཙོ་བོ་ནང་སོ་སྙིང་པོ་སྣང་མཛད་ཀྱིས་རྒྱལ་ས་རྣམ་དག་ཏུ་ཇོ་ནང་རང་ལུགས་ཀྱི་ལྷ་རྟེན་དང་གོས་སྐུ་མང་དུ་བཞེངས།བཞག་ཤོད་ཀྱི་དགོན་པ་རྣམས་ལ་བསྙེན་བཀུར་དང་སྟན་བདག་མཛད
དེ།གྲྭ་བ་ཡང་སུམ་བརྒྱ་ལྷག་ཙམ་འཚོགས།།༩་དེ་ནས་གཙང་བ་ངག་དབང་རྣམ་རྒྱལ་ཕེབས་སྐབས་ཨ་སྐྱོང་དཔོན་བསྟན་འཛིན་གྱིས་ཡར་ཐང་མདོ་སྔག་བཤད་སྲུབ་གླིང་དང་འཛི་ཀའི་ཏ་ཙེ་ཡན་ཚད་གྲྭ་རྒྱུན་ལ་ཕུལ
བས་དེང་སང་གི་བར་དུ་རིམ་གྱིས་གྲུ་བ་སྟོང་ཕྲག་ཙམ་བྱུང་ལ་བསྟན་པའི་སྦྱིན་བདག་ཨ་སྐྱོང་གིས་དེ་བར་རྟག་ཏུ་མཛད་དོ།།རྒྱལ་ཁབ་ཕུན་ཚོགས་རྫོང་བདག་རྒྱལ་པོ་བན་དྷེ་རྒྱལ་གྱིས་གཙང་ཕྲ་ངག་དབང་རྣམ་

རྒྱལ་གདན་དྲངས་ཆོས་བཀའ་མང་དུ་ཞུས་ཏེ་དབུས་བླར་བསྐོས།དེ་ནས་རྒྱལ་སྲས་དམ་པ་ཤུ་ཚྭ་ཚེ་དབང་དྲག་རྒྱལ་ནི་རྗེ་
བཙུན་རིན་པོ་ཆེས།ཁོང་གི་སྤྲུལ་པའི་སྡེ་དཔོན་སྟོབས་ལྡན་དུ་ལུང་བསྟན་པའི་ཆོས་རྒྱལ་ཉིད་ཡིན་པས་ངེས་དོན་བསྟན་པ་ཐུགས་ཀྱི་དཔལ་
བེའུར་བཅིངས་ནས་ཇོ་ནང་རང་ལུགས་འཛིན་པའི་མཁས་གྲུབ་དུ་མ་བླ་མར་བསྟེན་ཅིང་ཁྱད་པར་གཙང་བ་དག་དབང་རྣམ་རྒྱལ་ཉིད།རྒྱལ་པོའི
གསུང་ལས།བདག་གི་བླ་མ་ནི་ཁྱེད་གཅིག་པུ་ཡིན་ནོ།།ཞེས་པས་དབུས་བླ་གཅིག་ཆོག་ཏུ་མངའ་གསོལ་བཞིན་པར་རྣམ་དཀར་ཆོས
ཀྱིས་བསྟན་པ་ལ་བྱ་བ་བྱས་རིམ་དུས་འཁོར་དང་བདེ་མཆོག་ནག་པོའི་ཞབས་ལུགས་ཀྱི་དཀྱིལ་འཁོར་བློས་བསླངས་དང་།ཀུན་མཁྱེན་དོལ་
པོའི་བཀའ་འབུམ་དང་སྐྱེས་རབས་ཀྱི་སྤར་དང་།ཛེ་ཏཱ་ར་ནཱ་ཐའི་འདྲ་སྐུ་སྟོང་ཕྲག་ཙནྡན་དང་སྨན་འདམ་གྱིས་བཞེངས།ཆུ་བོ་ནོར་བུ་གླིང
བཏབ་ནས་གཙུག་ལག་ཁང་དང་དགེ་འདུན་གྱི་སྡེ་བཙུགས།ནང་རྟེན་བྱམས་ཆེན་དང་།འཇིགས་མཛད།བདེ་མཆོག་རབ་འབྱམས

སོགས་སྨན་སུ་མང་དུ་བཞེངས།བསྐྱེད་ཚོགས་སྒྲུབ་རྒྱན་དང་སྒྲུབ་མཆོད་མང་པོ་བཙུགས།གར་འཆམ་དང་རོལ་ཆ་མཆོད་རྫས་བསམ་གྱིས་མི་ཁྱབ་པ་བསྒྲིགས།ཆོས་སྐྱོང་འཁོར་བཅས་ཀྱི་སྐུ་བརྙན་
བྲིས་འབུར་མང་དུ་བཞེངས།ཕོ་བྲང་དུ་ཡང་ལྕགས་ཀྱི་དྲ་མིག་མཆོག་གི་ལྷ་ཁང་ནང་དུ་རྒྱ་གར་ནག་གི་གསེར་སྐུ་ལི་མ་མཐའ་ཡས་པ་དང་།དཔལ་མགོན་དྲ་སྐད་ཀྱི་མགོན་ཁང་འདོད་རྒྱལ་ཁང་བཟང་གི་བཀོད།
པ་དང་བཅས་པ་བཀའ་ཤིན་ཏུ་གཉན་ཅིང་བལྟ་བར་མི་བཟོད་པའི་རྣམ་པར་ཡོད་ལ།གཞན་ཡང་ཕུན་ཚོགས་རྫོང་གི་མངའ་ཞབས་ལ་བཀའ་བརྒྱུད་རྣམ་རྒྱལ་སྟེང་སོགས་དགོན་ཕྲན་མང་པོ་བཏབ་ཅིང་རྒྱ་ཁ་བཀྲ།
ཤིགིས་གླིང་དུ་རྟག་བརྟན་དགོན་ཞེས་པའི་ཆོས་རྗེ་ཆེན་པོ་བཏབ་སྟེ་ནང་དུ་རྟེན་བཞེངས་ཡང་རྒྱ་ཆེར་བྱས་སོ།།བར་སྐབས་ཕོ་བྲང་པོ་ཅིན་དུ་རྒྱ་ནག་གོང་མ་ཆེན་པོའི་གསེར་ཞལ་མཇལ་དུ་ཕེབས་ཚེ་རྒྱ་ནག་མི
པྱད་མཁས་པ་རྣམས་ཀྱིས་ཆེ་དབང་དྲག་རྒྱལ་གྱི་སྤྱན་འབྲས་གཉིས་ལ་གསེར་གྱི་འབྲུག་ཟུང་གསལ་བར་ཡོད་པ་ཤེས་ནས་རྒྱལ་པོ་གསེར་འབྲུག་ཅན་དང་སྤྱན་འབྲུག་ཅན་ཞེས་མཚན་གསོལ།ལས་ཟླ་དང
གོས་གསེར་ཡིག་ཚོ་ལོ་སོགས་ཐོབ་ཀྱི་མང་འཐང་ཆེ་བ་གནང་སྟེ་རྒྱལ་རོང་རྒྱལ་ལག་བཅོ་བརྒྱད་ལ་དབང་ཐོབ།རྒྱ་བོད་ཀྱིས་ཚུགས་བགོས།རྒྱལ་སྒོ་ཆེན་པོ་ཚུགས་པ་སོགས་སྟོབས་ཀྱི་དབང་ཤུགས་དར་ཞིང་རྣམ
པཔར་དཀར་བའི་འཕྲིན་ལས་རྒྱ་ཆེ་བས་ངེས་དོན་བསྟན་པའི་དབུ་འཕང་འདེགས་པར་བྱེད་པ་ཡིན་ནའང་དུས་རེ་ཞིག་གི་ཚེ་སྡིག་སྤྱོད་མཁན་ཞིག་གིས་ཁྲིན་ཏུའི་ས་སྒོའི་ཅང་ཏེའུའི་མདུན་དུ་ཞུ་ལོག་ཕུལ་བས་མ་བརྟག

ཁྲིམས་གཅོད་བྱས་རྐྱེན་སྐུ་འདའ་ཚུལ་བསྟན་སྐབས་ཁྲག་འོ་མར་འཛག་པ་དང་ནམ་མཁའ་འཇའ་སྤྲིན་གྱིས་གང་བ་སོགས་ངོ་མཚར་བའི
ལྟས་མང་དུ་བྱུང་ངོ་།།ཁོང་གི་སྐུ་ཚེའི་སྨད་དང་།རྒྱལ་སྲས་ཀྱི་རང་དུས་ཙམ་ཅི་རིགས་ན་དབུས་གཙང་ནས་ཆ་ལུང་བའི་ཡང་སྦྲུལ་གདན་འདྲེན
པ་དང་མཉམ་དུ་ཇོ་ནང་རང་ལུགས་འཛིན་པ་གོང་དཀར་བ་ཀུན་དགའ་རྣམ་རྒྱལ་སུ་སྐྱེས་གཞོན་པའི་ཡོངས་འཛིན་གྱི་ཚུལ་དུ་ཕེབས་བྱུང་བ་དེས་ཀྱང
ཟབ་ཆོས་ཀྱི་རྒྱུན་སྤེལ་བ་ལ་བརྟེན་དེང་དུས་སུ་རང་རེའི་ཆོས་སྡེ་འགས་བརྒྱུད་རིམ་དེ་ཕྱོགས་ནས་འདོད་པའང་ཡོད།རྒྱལ་པོ་དེའི་སྲས་ཚེ་དབང
ལྷུན་གྲུབ་སོགས་རྒྱལ་རབས་རིམ་བྱོན་རྣམས་ཀྱིས་ཀྱང་ངེས་དོན་བསྟན་པའི་སྦྱིན་བདག་རིམ་པར་བྱས་ཏེ་ཆོས་བཞིན་སྐྱོང་བའི་རྒྱལ་རབས་བཟུང་ཞིང་།།
ཁྱད་པར་ཚེ་དབང་ལྷུན་གྲུབ་ཀྱི་སུ་རིང་ལ་ཁོང་གིས་སྦྱིན་བདག་བྱས་ཏེ་ཀཿཐོག་དགེ་རྩེ་པཎྜི་ཏས་ཞུས་དོར།ཆུ་ཕོ་ནོར་བུའི་གླིང་དུ་མཁར་བླ་ཀུན་
དགའ་བསྟན་པ་ཆོས་འཕེལ་གདན་དྲངས་ནས་དུས་འཁོར་དབང་མོ་ཆེ་ཞུས་ཤིང་།ཀོས་ལྷ་ཀུན་དགའ་ཆོས་དབྱིངས་ཀྱིས་སྐྱེ་རབས་བརྒྱ་པ་བྲིས་པ་

སོགས་ཕྱག་རྗེས་ཆེ་བར་མངོན་ལ།ཡང་སྒོས་སུ་སྔར་ཆོས་རྒྱལ་ཚེ་དབང་དྲག་རྒྱལ་གྱི་སྐུ་རིང་ལ་ཉིད་ཀྱིས་དཔལ་འཛམ་ཐང་སྦུགས་འཛིན་ཆོས་འཁོར་གླང་གི་གཙོས་རྒྱ་ཁ་རྟག་བརྟན་བཀྲ་ཤིས་གླིང་ཡན་ཆད་དང་།།
མགོ་ལོག་རྔ་ཡུལ་སོགས་རྒྱལ་བ་ཇོ་ནང་བའི་རང་ལུགས་འཛིན་པའི་དགོན་སྡེ་ཆེ་ཆུང་གང་ཡོད་རྣམས་ལ་ཆོས་ཀྱི་མཐུན་རྐྱེན་ཞབས་འདེགས་ཀྱི་ཚུལ་ལེགས་པ་བགྱིས་ཏེ་དངོས་རྫས་འཚོགས་ཟང་ན་བཞི་མ།
མཆོད་ཏེ་མ་བཤོས་དཀར།ཟ་འོག་གི་ཀ་འཕན་ཆ་སོགས་འབུལ་བཞག་གཟབ་ལྡན་དང་ངེས་དོན་བསྟན་པ་ཡོངས་སྤེལ་གྱི་སྒོ་ཐབས་སྣ་ཚོགས་ཀྱི་བཀའ་ཤོག་གནང་བ་སོགས་ཀྱིས་མཚོན་བསྟན་འགྲོའི་བདེ་སྐྱིད།
མལུས་པའི་དཔལ་གྱུར་ཀུན་མཁྱེན་བུ་རམ་ཤིང་བའི་ལུང་རྟོགས་ཀྱི་བསྟན་པ་སྤྱི་དང་ཁྱད་པར་ཁམས་གསུམ་ཆོས་ཀྱི་རྒྱལ་པོ་རྗེ་རྒྱལ་བ་གཉིས་པ་ཇོ་ནང་བ་ཆེན་པོའི་ངེས་དོན་སྒྲུབ་བརྒྱད་ཀྱི་བསྟན་པའི་བ་དན་ནམ་ཡང
ནུབ་མེད་དུ་ལེགས་པར་ཕྱར་ཞིང་།ངེས་དོན་ཟབ་མོའི་ཆོས་དུང་གི་སྒྲ་སྙན་ས་ཆེན་མ་ལུས་པའི་ཁོངས་སུ་ཆེས་ཆེར་སྒྲོགས་པའི་དགེ་མཚན་སྒོ་མཐའ་དག་ནས་ཞབས་འདེགས་རྒྱ་ཆེ་བས་སྤེལ་བར་
མཛད།དེ་ལྟར་དཔལ་ལྡན་ཛེ་ནང་བའི་ཆོས་ཚུལ་འཕགས་བོད་དུ་ཐོག་མ་མདོ་སྔགས་ཀྱི་བརྒྱུད་རིམ་སོ་སོའི་སྒོ་ནས་ཀུན་མཁྱེན་ཆེན་པོའི་བར་དུ་བྱུང་ཞིང་དེ་ནས་རང་ལུགས་གསང་སྔགས་ཀྱི་སྒྲུབ་
བརྒྱུད་གཙོ་བོར་བྱས་ཏེ་མདོ་སྔགས་ཟུང་འབྲེལ་གྱི་བརྒྱུད་པ་ཡོངས་གྲགས་གཅིག་གི་ཚུལ་གྱིས་རྒྱུན་མ་ཆད་པར་ད་ལྟའི་བར་དུ་གནས་བཞིན་པ་འདི་གལྟར་ལགས་སོ།།།།འདིར་སྨྲས་པ།

བདེ་གཤེགས་མཁྱེན་བཟང་དགོངས་མཚོར་སྤངས་རྟོགས་ནོར་བུས་རབ་གཏམས་པ།།བརྩེ་ཆེན་རླབས་ཕྲེང་རི་མོ་ཕྱོགས
མཐའ་ཀུན་ནས་མངོན་པར་གཡོ།།མཛད་ཕྲིན་ཆུ་འཛིན་འཕྱུར་ལས་ཟབ་རྒྱས་གྲུ་ཆར་ལེགས་འཇོ་བས།།སྐལ་བཟང་གཞི་རྒྱུད་འཛིན།།
མམར་རྣམ་བྱང་རྐང་འཐུང་བསླུ་ན་འདི་མཚར།།མ་ལུས་ལུས་པ་མེད་པའི་ཞིང་ཀུན་ན།།ཕུལ་བྱུང་བྱུང་བའི་ངོ་མཚར་མཛད་བཟང་གིས།།
དགེ་ལེགས་ལེགས་པས་གདུལ་བྱའི་རེ་སྐོང་བ།།མ་རྨད་རྨེད་བྱུང་སྦྱིན་མཛད་སྒྱུ་འཕྲུལ་སྲས།།གསང་གསུམ་ཆེ་བ་ཕྱོགས་ཀྱི་འཁོར
ལོར་བརྒལ།།རྣམ་མང་འགྲོ་འདིའི་ཡིད་འདོད་བཞིན་སྤྲུལ་པ།།འབད་རྩོལ་ཀུན་བྲལ་ངོ་མཚང་བྱེད་པོའི་བདག།ཀུན་བཟང་ཆོ་འཕྲུལ་ཕ
མཐའ་སུ་ཡིས་དཔོག།ཨེ་མ་གདུལ་བྱའི་ཡིད་ཀྱིས་གང་ཆུབ་པ།།དེ་དེ་བཞིན་དུ་མཛད་པ་ཉེ་བར་སྣང་།།ཁམས་དབང་དང་འཚམ་ཆོས
མཛོད་ལེགས་ཕྱེ་བ།།གང་འདི་རྒྱལ་བའི་ཐབས་མཁས་མཛད་ཕྲིན་ལགས།།དེ་སླད་རྒྱལ་བས་ཚེས་ཚུལ་གང་བསྟན་པ།།ཐུན་མོང་སྤྱི་ཡི

མཛད་པའི་ལེགས་བཀོད་དང་།།དེ་མཐུན་འཛིན་སྐྱོང་སྤེལ་བ་བསྟན་རྩ་དག།འཕགས་བོད་ལྗོངས་སུ་ཆོས་ཀྱི་སྣང་བ་འགྱེད།།གང་ལས་རྒྱལ་བའི་དགོངས་ཟབ་མཐར་ཐུག་པ།།ཕྱིར་མི་ལྡོག་པ།
ངེས་དོན་དབུ་མའི་གཏམ།།ཐུབ་པ་མཆོག་གི་ཐུགས་ཀྱི་བུམ་པར་གསང་།།དེ་ཕྱིར་འཕགས་མཆོག་མིན་པས་རྟོགས་དཀའི་གནས།།གསང་དོན་རང་དབང་འབྱེད་པ་མི་ཕམ་མགོན།།དེ་ལས་གདམས།།
པ་ལེགས་མནོས་ཐོགས་མེད་མཆེད།།ཁྱད་པར་གངས་ལྗོངས་ངེས་དོན་སྲོལ་ཕྱེ་བ།།རྟོན་བཞི་ལྡན་པ་རིགས་ལྡན་སྤྲུལ་པའི་སྐུ།།ཀུན་གྱི་དགོངས་བཅུད་སྙིང་པོའི་རང་ལུགས་མཆོག།རྒྱལ་བ་གཉིས
པས་ནགས་རྒྱལ་དཔལ་དུ་འཆད།།དེ་ཡི་ཕྱིར་ན་ཇོ་ནང་ཆེན་པོའི་མཚན།།བསིལ་ལྡན་ཁྲོད་དུ་སྙན་པའི་གྲགས་པ་རྒྱས།།ཆོས་མཆོག་གང་དེའི་འབྱུང་ཁུངས་ལས་བརྩམས་ཏེ།།རྒྱལ་བའི་
ཆོས་ཚུལ་སྤྱི་ཙམ་གསལ་བྱེད་དུ།།གོང་མའི་གསུང་ལས་འདི་ན་ཆ་ཙམ་བསྡུས།།རང་དང་སྐལ་མཉམ་འགའ་ཡི་སླད་དུའོ།།ལེགས་ཆ་སྲིད་ན་ཆོས་རྗེ་ཡབ་སྲས་ལ།།སྐྱེ་ཀུན་རྗེས་བཟུང་ཆེད
དུ་མཆོད་པར་བསྟར།།ཉེས་བཤད་གང་མཆིས་མཁས་པའི་སྤྱན་ལྡན་གྱིས།།དྲི་མེད་ཇི་བཞིན་ཚང་བར་མཛོད་ཅིག་ཀྱེ།།སྐྱེ་བ་འདི་ནས་ཚེ་རབས་འཕྲེང་བ་རུ།།རྒྱལ་བསྟན་མཆོག་ལ་རྟག་པར
མཇལ་བ་དང་།།ངེས་དོན་ཆོས་ལུགས་འཛིན་པའི་སྐལ་བཟང་ལྡན།།ཡང་དག་ཆོས་དང་ནམ་ཡང་འབྲལ་མེད་ཤོག།འདི་བྱས་ལས་བྱུང་རབ་དཀར་གང་མཆིས་དེས།།འགྲོ་ཀུན་རྒྱལ་བའི་བསྟན་པ་ལ་བརྟེན།།

ནས།།ཟག་མེད་ཆོས་ལ་སྤྱོད་པའི་བགོ་སྐལ་ཐོབ།།རིང་མིན་སྐུ་བཞིའི་རང་མདངས་མངོན་གྱུར་ཅིག།།།ཅེས་དཔལ
ལྡན་རྡོ་ནང་པའི་ཆོས་འབྱུང་རྒྱལ་བའི་ཆོས་ཚུལ་གསལ་བྱེད་ཟླ་བའི་སྒྲོན་མེ་ཞེས་བྱ་བ་འདི་ཡང་ཆོས་ཚུལ་འདི་ལ་ཐུགས་མོས་རྒྱས་པ་འཛམ་ཐང་གཙང་བའི
སྐྲ་སྐྱེས་དག་དབང་བསོད་ནམས་དཔལ་ལྡན་ཕྱོགས་ལས་རྣམ་རྒྱལ་གྱིས་བཀྲ་ཤིས་པའི་དངོས་རྫས་ཀྱི་རྟེན་འབྲེལ་བཟང་པོ་དང་བཅས་ལེགས་པར་བསྐུལ
ངོར།རྡོ་ནང་པའི་ཆོས་བརྒྱུད་དུ་སྐྱེས་པ་དག་དབང་བློ་གྲོས་གྲགས་པས་དམ་པ་གོང་མའི་གསུང་རབ་ཀྱི་ས་གཞི་བྱས་ཏེ།རྒྱལ་བ་རྡོ་ནང་པའི་སྒྲུབ་བརྒྱུད་
བསྟན་པའི་ཆོས་གཞི་ཆེ་བ་དཔལ་འཛམཐང་དུ་ཡང་ངོའི་གྱི་ཚེས་བཅུ་གསུམ་དངོས་གྲུབ་སྦྱོར་བའི་ཉིན་རྫོགས་པར་བྱས་ཏེ་སྦྱར་བའོ།།།།འ